OpenLLM-France/wikimedia huggingface dataset:
# Acireale

Acireale (sicilià Jaciriali) és un municipi italià, situat a la regió de Sicília i a la ciutat metropolitana de Catània. L'any 2007 tenia 52.549 habitants. Limita amb els municipis d'Aci Castello, Aci Catena, Aci Sant'Antonio, Giarre, Riposto, Santa Venerina, Zafferana Etnea
Situada a la costa oriental de Sicília, 15 km al nord de Catània, la ciutat d'Acireale és principalment coneguda pels seus monuments barrocs i per la quantitat d'esglésies presents en el seu territori.

## Història

Els orígens de la ciutat són antics, hi ha qui els identifica amb la ciutat grega de Xiphonia. El nom de la ciutat sembla procedir de la mitologia grega: Acis era un pastor que s'enamorà de la nimfa Galatea i que per això va ser matat pel seu rival, el ciclop Polifem, i la seva sang es va convertir en un riu.
Acis, nomenada també "Aquilia", va ésser una ciutat romana i va participar en les guerres púniques. Conquistada pels romans d'Orient i després pels àrabs, a l'edat mitjana la ciutat es consolidà al voltant del castell costaner (avui Acicastello).
El 1169 un terratrèmol va sacsejar el territori i va obligar la població de refugiar-se a les proximitats. A finals del segle xiv, una desena de famílies es van desplaçar encara més al nord i van fundar així "Aquilia la Nova" en el lloc on la ciutat es troba avui.
Durant la guerra que enfrontava al Regne de Sicília i el Regne de Nàpols, fou testimoni el 1356 de l'escac d'Ognina, una batalla naval que va marcar la preponderància del casal de Barcelona sobre l'illa.
Al segle xvi Carles V va alliberar la ciutat dels impostos i el 1642, Felip IV va concedir l'estatus de ciutat demanial. En aquesta ocasió el nom de la ciutat "Aci" va ser canviat, afegint-s'hi "reale" (real).
Algunes dècades més tard, el 1693, la ciutat va patir les conseqüències d'un violent terratrèmol que va afectar tota la Sicília oriental. L'amor dels habitants per la seva ciutat va iniciar un llarg però inarrestable procés de reconstrucció que va donar la llum a importants monuments d'altíssim valor artístic i arquitectònic.
Entre els monuments d'Acireale es destaquen la catedral, construïda a partir del segle xvii, la basílica col·legiata de Sant Sebastià i el Palau del Municipi, els monuments barrocs més importants de la ciutat, la construcció dels quals es va iniciar a principis del segle xviii.

## Administració

Llista d'alcaldes :
| Període | Identitat | Partit |
| 2004- | Antonio Garozzo | Forza Italia |

## Personatges il·lustres

* Rosario Nicolosi, president de Sicília el 1985-1991
# Parc Nacional de Cat Tien

El Parc Nacional de Cát Tiên (en vietnamita: Vườn quốc gia Cát Tiên) és un parc nacional important situat al sud del Vietnam, aproximadament a 150 km al nord de la ciutat de Ho Chi Minh. Ocupa una superfície d'uns 720 km² i protegeix una de les zones més extenses de selva plujosa tropical de baixa altitud del Vietnam.

## Història

Inicialment, l'any 1978, el parc nacional de Cát Tiên estava dividit en dos sectors, Nam Cat Tien i Tay Cat Tien. Un altre sector, Cat Loc, tenia una reserva de rinoceronts, en concret del rinoceront de Java. Les tres zones es van combinar per formar el parc nacional l'any 1998.
Durant la guerra del Vietnam, aquesta zona ocupada pel parc nacional va ser ruixada amb herbicides defoliants com, per exemple, l'agent taronja.

## Biodiversitat

El parc nacional de Cát Tiên conté boscos perennifolis tropicals i boscos caducifolis tropicals i subtropicals dominats per espècies de plantes de les famílies Dipterocarpaceae, Fabaceae i Lythraceae (especialment Lagerstroemia spp.), amb un 40% del parc ocupat per bambús i la resta per aiguamolls i herbassars.

### Mamífers

La fauna del parc nacional incloïa el rinoceront de Java, amb una de les dues úniques poblacions d'aquesta espècie del món, fins que els caçadors furtius van matar, l'any 2010, el darrer rinoceront de Java en llibertat a Cát Loc. Entre d'altres, també hi ha elefants asiàtics, ossos malais i gaurs. Alguns informes també mencionen tigres indonesis, lleopards, panteres nebuloses, cuonss i ossos del Tibet, però recents prospeccions no n'han confirmat la seva presència. També hi ha mamífers més menuts.

## Referències

* ↑ Nguyen, M., H., (2009). The status of Vulnerable gaur Bos gaurus and endangered banteng Bos javanicus in Ea So Nature Reserve and Yok Don and Cat Tien National Parks, Vietnam. Oryx 43 (1), 129-135.
* Protecting mammal diversity: opportunities and constraints for pragmatic conservation management in Cat Tien National Park, Vietnam, Oryx, 38, Polet & Ling, (2004)

## Enllaços externs

* Parc Nacional de Cat Tien - Lloc web oficial
# Adelaida de Saxònia-Meiningen (reina del Regne Unit)

Adelaida de Saxònia-Meiningen, reina del Regne Unit de la Gran Bretanya i d'Irlanda (Meiningen 1792 - Londres 1849). Princesa de Saxònia-Meiningen i duquessa de Saxònia amb el tractament d'altesa sereníssima.
Nascuda a la ciutat de Meiningen a l'actual land alemany de Turíngia el dia 13 d'agost de 1792 essent filla del duc Jordi I de Saxònia-Meiningen i de la princesa Lluïsa Elionor de Hohenlohe-Lagenburg.
El 13 de juliol de 1818 es casà en una doble cerimònia al Palau de Kew amb el príncep Guillem del Regne Unit, duc de Clarence, en la qual també es casà el príncep de Gal·les, Jordi del Regne Unit amb la princesa Victòria de Saxònia-Coburg-Saafeld.
Era el primer matrimoni tant per Adelaida com per Guillem però aquest darrer havia mantingut una llarga relació amb la cabaretera Dorothy Jordan amb qui havia tingut descendència. El matrimoni fou motivat per la necessitat imperiosa de produir un hereu per la Corona britànica. Tot i aquesta poc romàntica raó, la parella s'establí a Hannover i creà una llar favorable i convisqueren feliçment. La parella tingué dues filles:
Durant l'any 1819, Adelaida tornà a quedar embarassada i el duc de Clarence cregué oportú traslladar la princesa Adelaida a Londres per tal que el futur hereu britànic nasqués en sòl anglès. Tot i així, la princesa tingué un greu avortament a la localitat francesa de Calais.
El 8 de setembre de l'any 1831 la parella era coronada com a reis del Regne Unit a l'Abadia de Westminster a Londres. Dedicada en cos i ànima a les obres de caritat, gran part de la pensió anual assignada pel Parlament era entregada a causes benèfiques. Esdevingué una reina popular, apreciada per la població i estimada.
Políticament parlant, la princesa Adelaida era extremadament conservadora i recolza incondicionalment les posicions més extremistes del Partit Tory. Sembla evident que Adelaida influencià al Rei i al Parlament en l'aprovació de la Reform Act de 1832.
Morta l'any 1849 de causes naturals, durant el regnat de la reina Victòria I del Regne Unit i després de 12 anys de viuedetat, fou enterrada a la Capella de Sant Jordi del Palau de Windsor.
# Adelaïda de Schaumburg-Lippe

Adelaïda de Schaumburg-Lippe, duquessa de Saxònia-Altenburg (Ratiboritz, Bohèmia, 22 de setembre del 1875 - Ballenstedt, 27 de gener del 1971) va ser princesa de Schaumburg-Lippe amb el tractament d'altesa que es casà amb el duc Ernest II de Saxònia-Altenburg.
Nascuda a Ratiboritz el dia 22 de setembre de 1875, filla del príncep Guillem de Schaumburg-Lippe i de la princesa Bathildis d'Anhalt. Adelaïda era neta per via paterna del príncep Jordi I de Schaumburg-Lippe i de la princesa Ida de Waldeck-Pyrmont; mentre que per via materna ho era del príncep Frederic August d'Anhalt i de la landgravina Maria de Hessen-Kassel.
El dia 27 de febrer de 1898 contragué matrimoni a Bückeburg, capital del principat de Schaumburg-Lippe, amb el duc Ernest II de Saxònia-Altenburg, fill del príncep Maurici de Saxònia-Altenburg i de la princesa Augusta de Saxònia-Meiningen. La parella tingué quatre fills:
Dos anys després de la caiguda de l'Imperi Alemany arran de la derrota militar en la Primera Guerra Mundial, Adelaïda i Ernest es divorciaren. Mentre Adelaïda no es tornà a casar mai, Ernest contragué matrimoni l'any 1934 de forma morganàtica.
Adelaïda morí a Ballenstedt, a l'actual land de Saxònia-Anhalt, el dia 27 de gener de 1971 a l'edat de 95 anys.
# Adelino André Vieira

Adelino André Vieira de Freitas (nascut el 24 de gener de 1986), conegut com a Vieirinha, és un futbolista portuguès que juga per al club alemany VfL Wolfsburg principalment com a lateral dret.
# Adergoudounbades

Adergoudounbades fou un kanārang (governador de la zona fronterera oriental) nomenat pel rei sassànida Kobad I (488-531) esmentat per Procopi amb el nom indicat, que correspondria al nom persa Adurgundbad, abreviatura de Adurgušnaspbad. Va succeir al seu parent Gousanastades (probablement Gušnaspdad), que havia estat executat per orde del rei.
Quan Cosroes I va voler assegurar la successió i va planejar matar el seu nebot Kobad, fill del Zames (el segon fill del rei Kobad I), Kobad es va posar sota la protecció de Adergoudounbades. Llavors Cosroes va planejar matar el kanarang amb ajut del fill d'aquest Varrames (Bahram o Vahram) i finalment aquest mà matar el seu pare i va rebre en premi el govern de la frontera que el seu pare havia exercit. El príncep Kabad va fugir a l'oest i es va refugiar a territori romà d'Orient.
# Adolf Frederic V de Mecklenburg-Strelitz

Adolf Frederic V de Mecklenburg-Strelitz (Neustrelitz, Mecklemburg-Pomerània Occidental, 1848 - Berlín 1914) va ser gran duc de Mecklenburg-Strelitz des de 1904 i fins a la seva mort l'any 1914.
Nat a la ciutat de Neustrelitz, capital del gran ducat de Mecklemburg-Strelitz, el dia 22 de juliol de l'any 1848, era fill del gran duc Frederic Guillem I de Mecklemburg-Strelitz i de la princesa Augusta del Regne Unit; per via paterna era net del gran duc Jordi I de Mecklemburg-Strelitz i de la princesa Maria de Hessen-Kassel i per via materna del príncep Adolf del Regne Unit i de la princesa Augusta de Hessen-Kassel.
El dia 17 d'abril de 1877 es casà a Dessau amb la princesa Elisabet d'Anhalt, filla del príncep Frederic I d'Anhalt i de la princesa Antonieta de Saxònia-Altemburg. La parella tingué quatre fills:
El gran duc morí el 1914 a Berlín.
# Adolf von Baeyer

Johann Friedrich Wilhelm Adolf von Baeyer (Berlín, Alemanya, 1835 - Starnberg, Imperi Austrohongarès, 1917) fou un químic i professor universitari alemany guardonat amb el Premi Nobel de Química l'any 1905.

## Biografia

Va néixer el 31 d'octubre de 1835 a la ciutat alemanya de Berlín. Inicialment va estudiar matemàtiques i física a la Universitat de Berlín abans de traslladar-se a Heidelberg, on va estudiar química amb Robert Bunsen.
Va treballar en el laboratori de Friederich August Kekulé, el qual va exercir una gran influència en la seva formació com especialista en química orgànica, matèria amb la qual aconseguí el doctorat a Berlín l'any 1858. Fou becari a la Berlin Trade Academy l'any 1860 i professor a Estrasburg el 1871. L'any 1875 va succeir a Justus von Liebig com a professor de química a la Universitat de Múnic.
Baeyer morí el 20 d'agost de 1917 a la ciutat de Starnberg, en aquells moments situada a l'Imperi Austrohongarès i avui dia a Alemanya.

## Recerca científica

Entre els seus molts assoliments científics destaquen el descobriment de la fenolftaleïna i la fluoresceïna, derivades de l'àcid úric i l'àcid barbitúric, així com un tipus nou de resina. El 1872 va experimentar amb el fenol, estant a punt de descobrir el que Leo Baekeland posteriorment anomenà bakelita.
Interessat en la química orgànica, i especialment en els colorants, a principis de l'any 1880, i després de més de disset anys de recerca, aconseguí la síntesi de l'indi. El 1883 va establir l'estructura molecular de l'indi però no va ser fins al 1928, onze anys després de la mort de Baeyer, quan es va determinar mitjançant l'ús de la cristal·lografia de raigs X que l'estereoquímica del doble enllaç era trans i no cis com proposava Baeyer.
L'any 1905 fou guardonat amb el Premi Nobel de Química «pel desenvolupament de la química orgànica mitjançant els colorants químics».

## Enllaços externs

* «Adolf von Baeyer» (en anglès). The Nobel Prize. The Nobel Foundation.
# Adrien Planté

Adrien Planté (Longjumeau, França, 21 d'abril de 1985) és un jugador de rugbi a XV que juga al lloc de 3/4 Ala (1,83 m per a 84 kg).

## Palmarès

* Campionat de França de rugbi a 15 2009 amb l'USAP.
* Finalista del Campionat de França de rugbi a 15 2010 amb l'USAP.
# Adrián Ramos

Gustavo Adrián Ramos Vásquez (nascut el 22 de gener de 1986), més conegut com a Adrián Ramos, és un futbolista professional colombià que juga com a davanter per l'América de Cali.

## Enllaços externs

* Adrián Ramos a BDFutbol
* Adrián Ramos a National-Football-Teams.com (anglès)
* Adrián Ramos, Fitxa a Soccerway
* Adrián Ramos Fitxa a Fussballdaten
# Adurtza

Adurtza (en castellà Adurza) és un barri de la ciutat de Vitòria (Àlaba). Té una població de 7.473 habitants (2008). Està situat al sud-est de la ciutat.

## Situació

El seu límit nord el marquen les vies del ferrocarril; per l'est i el sud els seus límits són els de la ciutat; i per l'oest i nord-oest limita amb el barri de San Kristobal.
Encara que el barri d'Adurtza pròpiament dit no és molt gran, dins dels límits d'aquest barri s'inclou el Polígon Industrial d'Uritiasolo i els barris d'Iturritxu i Errekaleor.

## Història

En l'edat mitjana va ser un llogaret de nom Adurzahá (1025), que figurava al Catàleg de Pobles de San Millán entre els pobles d'Olarizu (actualment un despoblat) i Gasteiz (la futura Vitòria). Pel poble passava una antiga calçada romana i una via secundària del Camí de Sant Jaume. Adurtza va ser un dels llogarets vells cedits a la vila de Vitòria en 1258. Amb el pas del temps es va anar convertint en un raval i barri de la vila i va passar a ser conegut com a San Kristobal, per l'ermita (antiga església del poble) consagrada al sant.
A la fi de la dècada dels 1950 es va iniciar la urbanització de l'actual barri situat al sud-est del de San Kristobal. En la dècada de 1970 es van engegar els polígons d'Entrevías i Iturritxu que van completar el barri.

## Transport

| Nom | Destí Sentit Anada | Destí Sentit Tornada | Estacions al Barri |
| Periferica A | Mendizorrotza | CC El Boulebard / Zaramaga | Passeig de la Zumaquera 61 i 29 |
| Periférica B | Zaramaga / CC El Boulebard | Mendizorrotza | Paseo de la Zumaquera 76 i 92 |
| Betoño-Zumaquera | Betoño Portal de Bergara 25 | Adurtza Passeig de la Zumaquera 76 | Passeig de la Zumaquera 76 i 92 i Raimundo Olabide 25 |
| Salburua-Sansomendi | Sansomendi Paula Montal/Escolapias | Salburua Paseo Ilíada/Salburua | Heraclio Fournier 24 y 42, Venta de la estrella 6, Errekaleor s/n i Errekaleor |
| Gamarra-Zumaquera | Gamarra Nagusia | Adurtza Passeig de la Zumaquera 76 | Passeig de la Zumaquera 76 i 92 i Raimundo Olabide 25 |
| Gautxori 2 | Adurtza | Babesgabetuak/Desamparados | Passeig de la Zumaquera 76 i 92, Venta de la estrella 6, Errekaleor i Raimundo Olabide 25 |

## Enllaços externs

* Situació del barri
# Advanced Linux Sound Architecture

ALSA (sigles de Advanced Linux Sound Architecture, Arquitectura de so de Linux avançada) és un mòdul del nucli de Linux que substitueix diferents controladors de targetes de so amb un sol dispositiu de controladors el qual té la capacitat de controlar diverses targetes. Algunes de les característiques d'ALSA és l'autoconfiguració de la targeta de so, la possibilitat d'usar diversos sistemes de so, etc.
Algunes eines de so professionals (com el JACK fan servir ALSA com a base per algunes o diverses de les seves característiques.
Liderat per Jaroslav Kysela, el projecte va crear com un controlador de Linux per la targeta de so Gravis Ultrasound el 1998, va ser desenvolupat separat del nucli Linux fins que es va introduir a la branca de desenvolupament 2.5 el 2002 (2.5.4-2.5.5). En la versió 2.6 de Linux substitueix l'OSS per omissió.

## Característiques

ALSA va ser dissenyat per suportar algunes característiques, que en el seu temps, encara no suportava OSS:
* Maquinari sintetitzador de MIDIs
* Maquinari mesclador de diversos canals
* Operacions Full-duplex
* Funciona amb multiprocessadors, controladors segurs amb fils
Per proveir aquestes característiques, l'ALSA té una API més gran i més complexa que la d'OSS, però també pot ser més difícil desenvolupar aplicacions que usen ALSA. Tot i així, ALSA ofereix una capa d'emulació OSS, per tant es pot usar una API OSS més simple i portable.
Darrere els controladors de so, ALSA té una biblioteca d'usuari pels desenvolupadors que volen usar les característiques del controlador amb una API de més nivell que la interacció directa amb els controladors del nucli.

## Enllaços externs

* (anglès) Lloc web d'ALSA
* (anglès) Wiki d'ALSA
# Aedh d'Escòcia

Aedh d'Escòcia (gaèlic escocès: Áed mac Cináeda, mort el 878) fou rei d'Escòcia, germà i successor de Constantí I. Va vèncer el seu rival Cyric, però fou mort a Strathallen pel picte Eochaid d'Escòcia, nebot seu.
# Aegon Classic 2011

El Torneig de Birmingham 2011, oficialment conegut com a AEGON Classic 2011, és un esdeveniment de tennis femení sobre gespa que pertany als International tournaments de la WTA. La 30a edició del torneig es va celebrar entre el 6 i el 12 de juny de 2011 al Edgbaston Priory Club a Birmingham, Anglaterra.
La final individual es va suspendre a causa de la pluja i finalment es va disputar l'endemà, dilluns 13.

## Quadre individual femení

| 3a ronda | 3a ronda | 3a ronda | 3a ronda | 3a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| Q | A. Rodionova | 7 | 0 | 1 |
| 14 | M. Rybáriková | 6¹ | 6 | 6 | 14 | M. Rybáriková | 6¹ | 4 | |
| | S. Lisicki | 7 | 6 | | | S. Lisicki | 7 | 6 | |
| | T. Paszek | 6¹ | 4 | | | | | | | | S. Lisicki | 6 | 6 | |
| 3 | S. Peng | 7 | 6 | | | | | | | 3 | S. Peng | 3 | 1 | |
| | H. Watson | 6¹ | 1 | | 3 | S. Peng | 6 | 4 | 6 | | | | | |
| | M. Erakovic | 5 | 6 | 6 | | M. Erakovic | 4 | 6 | 3 | | | | | |
| | S. Errani | 7 | 4 | 3 | | | | | | | | | | | | S. Lisicki | 6 | 6 |
| 8 | A. Rezaï | 5 | 7 | 2 | | | | | | | | | | | 4 | D. Hantuchová | 3 | 2 |
| | A. Riske | 7 | 6⁶ | 6 | | A. Riske | 2 | 4 | | | | | | |
| 16 | A. Kudriàvtseva | 4 | 2 | | 4 | D. Hantuchová | 6 | 6 | | | | | | |
| 4 | D. Hantuchová | 6 | 6 | | | | | | | 4 | D. Hantuchová | 6² | 6 | 6 |
| | M. Lučić | 6 | 7 | | | | | | | 2/WC | A. Ivanović | 7 | 3 | 2 |
| | A. Hlaváčková | 2 | 6$^4$ | | | M. Lučić | 3 | 4 | | | | | | |
| 13 | R. Marino | 3 | 2 | | 2/WC | A. Ivanović | 6 | 6 | |
| 2/WC | A. Ivanović | 6 | 6 | | | | | | |

## Quadre doble femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Liezel Huber Lisa Raymond | 6 | 7 | |
| | Chang Kai-chen Chuang Chia-jung | 4 | 6⁵ | | 1 | Liezel Huber Lisa Raymond | 6 | 6⁵ | [8] |
| 3 | Sara Errani Roberta Vinci | 6 | 4 | [10] | 3 | Sara Errani Roberta Vinci | 1 | 7 | [10] |
| | Shuko Aoyama Rika Fujiwara | 4 | 6 | [6] | | | | | | 3 | Sara Errani Roberta Vinci | 6 | 1 | [5] |
| | Sorana Cîrstea Marina Erakovic | 1 | 6 | [9] | | | | | | 2 | Olga Govortsova Al·la Kudriàvtseva | 1 | 6 | [10] |
| | Casey Dellacqua Chanelle Scheepers | 6 | 4 | [11] | | Casey Dellacqua Chanelle Scheepers | 5 | 6 | [2] |
| | Noppawan Lertcheewakarn Anna Tatishvili | 3 | 3 | | 2 | Olga Govortsova Al·la Kudriàvtseva | 7 | 4 | [10] |
| 2 | Olga Govortsova Al·la Kudriàvtseva | 6 | 6 | | | | | | |

## Enllaços externs

* Web oficial Arxivat 2010-08-06 a Wayback Machine. (anglès)
Birmingham :
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
Sony Ericsson WTA Tour 2011
< 2010
2012 > :
WTA Tour Championships, Istanbul  · WTA Tournament of Champions, Bali :
# Aeroport Internacional de Ras al-Khaimah

L'Aeroport Internacional de Ras al-Khaimah és un aeroport amb categoria d'internacional dels Emirats Àrabs Units a l'emirat de Ras al-Khaimah. És l'aeroport més al nord del país. Fou obert el 1976 i es troba a uns 18 km al sud-sud-est de Ras al-Khaimah (ciutat) al costat del llogaret de Digdaga.
Té una sola pista amb 3,8 km de llargada, dos terminals de passatgers, una de càrrega, sis punts de control d'equipatges, i diversos serveis com correus, restaurant, dutty free, agències de viatges, etc. Està mal comunicat amb la ciutat, ja que únicament s'hi pot arribar amb taxi no existint cap mena de transport alternatiu.
# Afanassi Nikitin

Afanassi Nikitin, rus: Афанасий Никитин "Afanasi, fill de Nikita" (Tver c.1433 – Smolensk, 1475), fou un mercader, explorador i escriptor rus, Es va convertir en el primer europeu que va arribar a l'Índia al segle XV (més de 25 anys abans que ho fes el navegant portuguès Vasco da Gama).
Va néixer cap al 1433. Era fill de pagesos, i després va arribar a ser mercader de Tver. En 1466-1474 va viatjar de Nijni Nóvgorod a Pèrsia, Índia; i en el seu camí de tornada, a Somàlia, Masqat (Oman) i Turquia.
Va començar el seu viatge amb el seguici de l'ambaixador de Xirvan, Hassan Bei, però en el delta del riu Volga, el comboi va ser saquejat per tàtars d'Astracan. Afanasi Nikitin, en vaixell, va arribar a Derbent (Daguestan), però per causa d'una tempesta el vaixell més petit es va estavellar a la costa prop de la ciutat de Tarkí, i la seva mercaderia es va perdre. No podia tornar ignominiosament, sense mercaderia ni diners, i al setembre de 1468, Afanassi Nikitin va sortir de Bakú a la província persa de Mazanderan, va pujar fins a Elbrús i va viatjar al sud. En 1469 va viatjar a la ciutat d'Ormuz. En 1471 va sortir en un vaixell cap a l'Índia. Va viatjar per l'Índia, va visitar Chaul, Bidar (Sultanat de Bahmani) i Parvat. En 1473 va decidir tornar a Rússia, a través de Pèrsia, Trebisonda, Caffa (Teodòsia), però no va poder tornar a Tver. Va morir prop de Smolensk en 1474/1475.
Afanassi Nikitin va escriure la seva obra Un viatge més enllà dels Tres Mars. El formen les notes de les seves impressions i observacions que va apuntar durant el seu itinerari.
En 1475 el seu llibre va caure en mans d'un funcionari, el diak Vassili Mómirev, i va ser inclòs en el cos de cròniques de 1489. Nikolai Karamzín va descobrir les notes de Nikitin i les va publicar en 1817.
La ciutat de Tver li va erigir un monument el 1955.

## Adaptacions cinematogràfiques

* "Pardesi" (1957)

## Vegeu també

* Niccolò de' Conti - viatger venecià del segle XV
# Afipsip

Afipsip - Афипсип (rus) és un aül de la República d'Adiguèsia, a Rússia. Es troba a la confluència del riu Kuban i del riu Afips, a 18 km a l'oest de Takhtamukai i a 115 km al nord-oest de Maikop, la capital de la república.
Pertanyen a aquest municipi el possiólok de Kubanstroi i els aüls de Panakhes, Pseituk i Khaixtuk.
# Africa Source

Africa Source és un esdeveniment o conferència que se celebra a Àfrica i que reuneix la comunitat de programari lliure.

## Edicions

* 2004 Namíbia
* 2006 Uganda

## Enllaços externs

* Lloc web oficial (anglès)